CELEX: 32011D0886
Language: hu
Date: 2011-12-12 00:00:00
Title: 2011/886/EU: A Tanács határozata ( 2011. december 12. ) az Európai Uniónak az EGT Vegyes Bizottságban az EGT-megállapodás IV. mellékletének (Energia) módosításával kapcsolatban képviselendő álláspontjáról

28.12.2011   
            
            
               HU
            
            
               Az Európai Unió Hivatalos Lapja
            
            
               L 344/31
            
         A TANÁCS HATÁROZATA
   (2011. december 12.)
   az Európai Uniónak az EGT Vegyes Bizottságban az EGT-megállapodás IV. mellékletének (Energia) módosításával kapcsolatban képviselendő álláspontjáról
   (2011/886/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikke (1) bekezdésére, 192. cikke (1) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az Európai Gazdasági Térségről szóló megállapodás (2) (a továbbiakban: az EGT-megállapodás) IV. melléklete tartalmazza az energiára vonatkozó rendelkezéseket és szabályokat.
            
         
               (2)
            
            
               A megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvet (3) bele kell foglalni az EGT-megállapodásba.
            
         
               (3)
            
            
               A 2009/28/EK irányelv hatályon kívül helyezi az EGT-megállapodásba foglalt a belső villamosenergia-piacon a megújuló energiaforrásokból előállított villamos energia támogatásáról szóló, 2001. szeptember 27-i 2001/77/EK európai parlamenti és tanácsi irányelvet (4), amely ebből következően az EGT-megállapodást illetően hatályát veszti.
            
         
               (4)
            
            
               A megújuló energiaforrásokból előállított energiának a 2020. évi teljes bruttó energiafogyasztásban képviselt részarányára vonatkozó célkitűzés Norvégia általi teljesítését abban az összefüggésben kell vizsgálni, hogy az uniós tagállamokhoz képest már most is magas a megújuló energia részaránya, valamint a vízenergiára alapozott energiatermelés és a hideg éghajlat miatt bizonytalan a kereslet és a kínálat viszonya,
            
         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás IV. mellékletének (Energia) módosításával kapcsolatban képviselendő álláspontja az e határozathoz csatolt EGT vegyes bizottsági határozattervezeten alapszik.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2011. december 12-én.
      
         
            a Tanács részéről
         
         
            az elnök
         
         S. NOWAK
      
   
   
      (1)  HL L 305., 1994.11.30., 6. o.
   
      (2)  HL L 1., 1994.1.3., 3. o.
   
      (3)  HL L 140., 2009.6.5., 16. o.
   
      (4)  HL L 283., 2001.10.27., 33. o.
   
      TERVEZET
      AZ EGT VEGYES BIZOTTSÁG …/2011 HATÁROZATA
      (…)
      az Európai Gazdasági Térségről szóló megállapodás IV. mellékletének (Energia) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
      mivel:
      
                  (1)
               
               
                  A megállapodás IV. mellékletét legutóbb a …-i …/… EGT vegyes bizottsági határozat (1) módosította.
               
            
                  (2)
               
               
                  A megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvet (2) bele kell foglalni a megállapodásba.
               
            
                  (3)
               
               
                  A 2009/28/EK irányelv hatályon kívül helyezi a megállapodásba foglalt 2001/77/EK európai parlamenti és tanácsi irányelvet (3), amely ebből következően a megállapodást illetően hatályát veszti.
               
            
                  (4)
               
               
                  A megújuló energiaforrásokból előállított energiának a 2020. évi teljes bruttó energiafogyasztásban képviselt részarányára vonatkozó célkitűzés Norvégia általi teljesítését abban az összefüggésben kell vizsgálni, hogy az uniós tagállamokhoz képest már most is magas a megújuló energia részaránya, valamint a vízenergiára alapozott energiatermelés és a hideg éghajlat miatt bizonytalan a kereslet és a kínálat viszonya,
               
            ELFOGADTA EZT A HATÁROZATOT:
      1. cikk
      A megállapodás IV. melléklete a következőképpen módosul:
      
                  1.
               
               
                  a 19. pont (2001/77/EK európai parlamenti és tanácsi irányelv) szövegét 2012. január 1-jétől kezdődően el kell hagyni;
               
            
                  2.
               
               
                  a szöveg a 40. pontot (774/2010/EU bizottsági rendelet) követően a következő szöveggel egészül ki:
                  
                              „41.
                           
                           
                              
                                 32009 L 0028: Az Európai Parlament és a Tanács 2009/28/EK irányelve (2009. április 23.) a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről (HL L 140., 2009.6.5., 16. o.).
                              E megállapodás alkalmazásában az irányelv rendelkezéseit a következő kiigazításokkal kell értelmezni:
                              
                                          a)
                                       
                                       
                                          Ez az irányelv Liechtensteinre nem alkalmazandó.
                                       
                                    
                                          b)
                                       
                                       
                                          A 3. cikk (1) bekezdésének második mondata nem alkalmazandó az EFTA-államokra.
                                       
                                    
                                          c)
                                       
                                       
                                          A 4. cikk (2) bekezdése a következő szöveggel egészül ki:
                                          »Norvégia és Izland a megújuló energiaforrásokra vonatkozó nemzeti cselekvési tervüket az EFTA Felügyeleti Hatóságnak legkésőbb hat hónappal a 2009/28/EK irányelvet a megállapodásba foglaló …/… EGT Vegyes Bizottsági határozat hatálybalépése után bejelentik.«
                                       
                                    
                                          d)
                                       
                                       
                                          A 22. cikk (1) bekezdése a következő szöveggel egészül ki:
                                          »Norvégia és Izland 2013. december 31-ig, majd ezt követően kétévente a megújuló energiaforrásokból előállított energia előmozdítása és használata terén elért előrehaladásról szóló jelentést nyújt be. Az ötödik, 2021. december 31-ig benyújtandó jelentés lesz az utolsó.«
                                       
                                    
                                          e)
                                       
                                       
                                          Az I. melléklet A pontja a következővel egészül ki:
                                          
                                                       
                                                   
                                                   
                                                      A megújuló energiaforrásokból előállított energiának a 2005. évi bruttó végső energiafogyasztásban képviselt részaránya (S2005)
                                                   
                                                   
                                                      Célkitűzés a megújuló energiaforrásokból előállított energiának a 2020. évi bruttó végső energiafogyasztásban képviselt részarányára (S2020)
                                                      
                                                   
                                                
                                                      »Izland
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norvégia
                                                   
                                                   
                                                      58,2 %
                                                   
                                                   
                                                      67,5 %« ”
                                                   
                                                
                                    
                        
            2. cikk
      A 2009/28/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, …
         
            
               az EGT Vegyes Bizottság részéről
            
            
               az elnök
            
            
               az EGT Vegyes Bizottság titkárai
            
         
      
      
         (1)  HL L …
      
         (2)  HL L 140., 2009.6.5., 16. o.
      
         (3)  HL L 283., 2001.10.27., 33. o.
      
         (4)  [Alkotmányos követelmények fennállását nem jelezték.] [Alkotmányos követelmények fennállását jelezték.]